Partido Republicano Radical e Radical Socialista

O Partido Republicano Radical e Radical Socialista (en francés Parti Républicain Radical et Radical-Socialiste), foi un partido político de centro francés fundado en 1901. Chamado indiferentemente partido radical ou radical-socialista. Foi o principal partido da Terceira República Francesa (1871-1940) e Cuarta República Francesa (1945-1958).
O seu antecedentes están nos grupos reformistas republicanos do século XIX coñecidos como radicais que a partir de 1879 en diante organízanse electoralmente como grupo independente. Coa promulgación da Lei de Asociacións de xullo de 1901, realízase un congreso dos diversos grupos radicais entre o 21 e 23 de xuño de 1901 que crea formalmente o Partido Republicano Radical e Radical Socialista. A designación do partido recoñecía explicadamente a existencia de radicais de esquerda, centro e dereita nunha mesma organización política formal. A diferenza dos partidos republicanos da época o radicalismo contaba con estruturas formais e efectivas de funcionamento, moitas das decisións en canto a ingreso a coalicións ministeriais ou electorais así como definicións políticas importantes realízanse en debates e votacións nos seus congresos anuais.

As bases comúns do seu programa están no Programa de Belleville (1869) proposto por Léon Gambetta e en posteriores eventos partidarios a partir de 1901. Estas son:
Sufraxio universal
Responsabilidade ministerial ante o parlamento
servizo militar obrigatorio e de curta duración
Separación Igrexa e Estado
Instrución gratuíta, obrigatoria e laica
Imposto á renda
Liberalismo económico, aínda que algunhas fraccións eran partidarias de maiores dereitos sociais ás clases traballadores.

Outros trazos eran un anticlericalismo e profunda fe nos avances científicos (positivismo)

As súas principais figuras foron: Léon Bourgeois, Ferdinand Buisson, Joseph Caillaux, Camille Chautemps, Georges Clemenceau, Émile Combes, Gaston Doumergue, Edouard Daladier, Edouard Herriot e Albert Sarraut.

Participou nas seguintes coalicións electorais e de goberno: Cartel des gauches (1924-1926), Fronte Popular (1936-1938), e Rassemblement des gauches républicaines (1946-1951).

En 1972 as dúas principais faccións do radicalismo organízanse formalmente no Partido Radical propiamente tal e o Partido Radical de Esquerda (PRG) (ex Movemento Radical de Esquerda —MRG—).

 Presidentes do PRRS 
1901-1902: Gustave Mesureur
1902-1903: Jean Dubief
1903-1904: Maurice Faure
1904-1905: Maurice Berteaux
1905-1906: Emile Combes
1906-1907: Camille Pelletan
1907-1908: Auguste Delpech
1908-1909: Louis Lafferre
1909-1910: Ernest Vallé
1910-1913: Emile Combes
1913-1914: Joseph Caillaux
1917-1918: Charles Debierre
1918-1919: André Renard
1919-1926: Edouard Herriot
1926-1927: Maurice Sarraut
1927-1931: Edouard Daladier
1931-1936: Edouard Herriot
1936-1939: Edouard Daladier
1944-1948: Théodore Steeg
1948-1953: Edouard Herriot (Presidente administrativo: Léon Martinaud-Déplat)
1955-1957: Edouard Herriot (Primeiro Vicepresidente: Pierre Mendès-France)
1957-1958: Edouard Daladier
1958-1961: Félix Gaillard
1961-1965: Maurice Faure
1965-1969: René Billères
1969-1971: Maurice Faure

 Véxase tamén 
 Ligazóns externas 
Páxina web oficial do Partido Radical 
Páxina web oficial do Partido Radical de Esquerda 

Categoría:Partidos políticos desaparecidos de Francia

cs:Republikánská, radikální a radikálně socialistická strana
de:Parti républicain, radical et radical-socialiste
es:Partido Radical y Radical Socialista
fr:Parti républicain, radical et radical-socialiste
nl:Républicains Radicaux et Radicaux-Socialistes